

ที่ มท ๐810.7/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 เมษายน 2567

เรื่อง การแต่งตั้งทีมประเมินประสิทธิภาพขององค์กรปกครองส่วนท้องถิ่น ประจำปี 2567

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 1341 ลงวันที่ 26 มีนาคม 2567

สิ่งที่ส่งมาด้วย 1. สรุปตัวชี้วัดการประเมินประสิทธิภาพขององค์กรปกครองส่วนท้องถิ่น จำนวน 1 ฉบับ
 ประจำปี 2567

 2. แบบรายงานการแต่งตั้งทีมประเมินฯ จำนวน 1 ฉบับ

 3. ตัวอย่างคำสั่งแต่งตั้งทีมประเมินฯ จำนวน 1 ฉบับ

ตามที่ กรมส่งเสริมการปกครองท้องถิ่นได้แจ้งจัดสรรงบประมาณรายจ่ายประจำปีงบประมาณ พ.ศ. 2567 เพื่อเป็นค่าใช้จ่ายในการดำเนินการประเมินประสิทธิภาพขององค์กรปกครองส่วนท้องถิ่น ประจำปี 2567 ของสำนักงานส่งเสริมการปกครองท้องถิ่นจังหวัดและทีมประเมินประสิทธิภาพขององค์กรปกครองส่วนท้องถิ่น ได้แก่ ค่าจัดประชุมชี้แจงการประเมินประสิทธิภาพขององค์กรปกครองส่วนท้องถิ่น
ค่าจัดซื้อวัสดุที่ใช้ในการประชุม ค่าการตรวจนิเทศติดตาม ค่าเบี้ยเลี้ยง ค่าพาหนะ ค่าจ้างเหมาพาหนะ
ค่าน้ำมันเชื้อเพลิง และอื่น ๆ (โดยให้ถัวจ่ายได้ตามความเหมาะสม) นั้น

กรมส่งเสริมการปกครองท้องถิ่นพิจารณาแล้ว เพื่อให้การประเมินประสิทธิภาพขององค์กรปกครองส่วนท้องถิ่น ประจำปี 2567 เป็นไปด้วยความเรียบร้อย จึงขอให้จังหวัดดำเนินการแต่งตั้งทีมประเมินประสิทธิภาพขององค์กรปกครองส่วนท้องถิ่น ประจำปี 2567 โดยมีรายละเอียด ดังนี้

1. ให้จังหวัดแต่งตั้งทีมประเมินประสิทธิภาพขององค์กรปกครองส่วนท้องถิ่น ประจำปี 2567 กำหนดทีมละ 4 คน ประกอบด้วยข้าราชการสำนักงานส่งเสริมการปกครองท้องถิ่นจังหวัด และท้องถิ่นอำเภอ โดยให้พิจารณามอบหมายให้ตรวจประเมินองค์กรปกครองส่วนท้องถิ่นในพื้นที่ที่มิใช่พื้นที่ที่ข้าราชการ
ผู้นั้นปฏิบัติหน้าที่อยู่ (ข้ามพื้นที่ตำบลหรืออำเภอในเขตจังหวัด ยกเว้นกรณีมีข้าราชการไม่เพียงพอ
อาจมอบหมายตรวจประเมินในพื้นที่ที่ปฏิบัติงานได้) ทั้งนี้ จังหวัดสามารถพิจารณาจำนวนทีมประเมิน
ในแต่ละจังหวัดได้ตามความเหมาะสม

2. มอบหมายให้ทีมประเมินฯ ดำเนินการประเมินครอบคลุมทั้งการประเมินประสิทธิภาพ
ขององค์กรปกครองส่วนท้องถิ่น (Local Performance Assessment: LPA) ประจำปี 2567 และการประเมินองค์กรปกครองส่วนท้องถิ่นที่มีศักยภาพสูง (High - Potentiated Local Assessment: HPA)
ประจำปี 2567 ทั้งนี้ ผู้ที่ได้รับแต่งตั้งเป็นทีมประเมินผู้ใดมีหน้าที่รับผิดชอบตรวจประเมินประสิทธิภาพ
ขององค์กรปกครองส่วนท้องถิ่นด้านใด หรือมีหน้าที่รับผิดชอบตรวจประเมินองค์กรปกครองส่วนท้องถิ่น
ที่มีศักยภาพสูง ให้พิจารณาได้ตามความเหมาะสม

/ 3. ให้จัดส่ง ...

- 2 -

3. ให้จัดส่งแบบรายงานการแต่งตั้งทีมประเมิน พร้อมสำเนาคำสั่งแต่งตั้งทีมประเมินให้
กรมส่งเสริมการปกครองท้องถิ่น ทั้งทางเอกสารและทางไปรษณีย์อิเล็กทรอนิกส์ dla0810\_7@dla.go.th ภายในวันศุกร์ที่ 3 พฤษภาคม 2567

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. 0 2241 9000 ต่อ 2322

ไปรษณีย์อิเล็กทรอนิกส์ saraban@dla.go.th

ผู้ประสานงาน : นายอานนท์ เพชรหนู

ร.อสถ. .................................................

กรวุฒิ ผอ.กพส. ...................................

ลัดดาวรรณ ผอ.กง.บด.

รกน.ผชช.พถ.. .....................................

กีรตา นสถ.ชก. รกน.นวผ.ชพ...............

อานนท์ นวผ.ชก. .................................